
Kuldīgas novada pašvaldība

(reģ. 90000035590)

Atklāta konkursa

Apvienotā projektēšana un būvdarbi objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā” ID Nr. KNP 2024/11-K/AF

ZIŅOJUMS
2024.gada 01.augustā
Kuldīgas novada domes telpās – Baznīcas ielā 1, Kuldīgā, Kuldīgas novadā 
Kuldīgas novada domes Publisko iepirkumu komisija (turpmāk – Komisija) šādā sastāvā:

Komisijas priekšsēdētāja: Inese Ozola

Komisijas locekļi: Aivis Tjagunovičs, Andris Megnis, Aiga Vanaga-Poriķe, Lija Šēle,
kas pamatojoties uz likuma „Par pašvaldībām” 21.panta pirmās daļas 24.punktu, 61.pantu un Publisko iepirkumu likuma 24. pantu izveidota 2021.gada 29.jūlijā ar Kuldīgas novada domes lēmumu “Par Kuldīgas novada Domes Publisko iepirkumu komisiju” /prot. Nr. 3 p. 116/ un 2022.gada 27.janvāra Kuldīgas novada Domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr.1., p. 101/, 2023.gada 28.septembra Kuldīgas novada domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr.12., p. 98/ un 23.12.2023. “Par izmaiņām Kuldīgas novada domes Iepirkumu komisijā” /prot. Nr. 16., p.91./ un 2024. gada 21.marta Kuldīgas novada domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr. 3., p. 1/.
Darba kārtībā: Piedāvājumu vērtēšana un lēmuma pieņemšana:

05.04.2024. Eiropas Savienības Oficiālajā vēstnesī, IUB mājas lapā un Elektronisko iepirkumu sistēmā – https://www.eis.gov.lv/EKEIS/Procurement/Edit/120584,  tika publicēts paziņojums par plānoto līgumu pašvaldības iepirkumam “Apvienotā projektēšana, būvdarbi un autoruzraudzība objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā” ID Nr. KNP 2024/11-K/AF” (turpmāk – Iepirkums).
Piedāvājumu iesniegšanas termiņā 21.05.2024. saņemti piecu pretendentu piedāvājumi ar šādām atvēršanas protokolā fiksētām piedāvātajām līgumcenām:

	PRETENDENTS
	IESNIEGŠANAS DATUMS, LAIKS
	FINANŠU PIEDĀVĀJUMS

	"AZ-INTER" SIA
	21.05.2024 plkst. 08:27
	EUR 2 170 187.87

	"BILDBERG" SIA
	20.05.2024 plkst. 17:45
	EUR 4 675 989.60

	"MARELS BŪVE" SIA
	21.05.2024 plkst. 08:43
	EUR 2 754 472.50

	"REATON, LTD" SIA
	20.05.2024 plkst. 17:32
	EUR 3 887 387.87

	Rietumu būvvadība SIA
	20.05.2024 plkst. 18:32
	EUR 2 658 028.55


Komisija slēgtā sēdes daļā, atbilstoši Iepirkuma nolikuma noteikumiem, veica Pretendentu iesniegto piedāvājumu izskatīšanu, proti, pārbaudīja Pretendentu un to piedāvājumu atbilstību, atbilstoši likumam un 28.02.2017. Ministru kabineta noteikumiem Nr. 107 “Iepirkuma procedūru un metu konkursu norises kārtība”. Komisija konstatē:

1. Iepirkumu uzraudzības birojs (turpmāk – IUB) veicis Iepirkuma nolikuma pirmspārbaudi, kura ietvaros Komisija veica IUB pieprasīto iepirkuma nolikuma grozījumus, attiecīgi 08.05.2024. IUB sniedzis pozitīvu atzinumu Nr. 8-12/767.

2. Ņemot vērā, ka Iepirkuma vērtēšanas metode ir saimnieciski visizdevīgākais piedāvājums, kuru nosaka ņemot vērā nolikuma 5.nodaļas prasības, Komisija sākotnēji veikusi visu iesniegto pretendentu piedāvājumu atbilstības pārbaudes saskaņā ar Iepirkuma nolikuma un Publisko iepirkumu likuma 42.panta otrās daļas izslēgšanas nosacījumu prasībām:
2.1. Pārbaužu laikā konstatēts, ka pretendentam SIA  “AZ Inter” un tā piesaistītajam apakšuzņēmējam/personai uz kuras iespējām pretendents balstās - SIA “Klimat Komfort” piedāvājuma iesniegšanas dienā ir neizpildītas nodokļu saistības – nodokļu parāds Valsts ieņēmumu dienestā.
· Pamatojoties uz Publisko iepirkumu likuma 45.panta piektās daļas nosacījumiem Pretendentam SIA  “AZ Inter” Komisija 28.05.2024. un atkārtoti - 03.06.2024. uzdeva iesniegt likumā norādītos pierādījumu līdzekļus par nodokļu parāda neesamību gan par pretendentu, gan tā norādīto apakšuzņēmēju.

· Atbildot uz Komisijas jautājumiem, pretendents 05.06.2024. iesniedza atbildi, kurā norāda, ka SIA “Klimat Komfort”  uz 21.05.2024. ir nodokļa parāds, kas pārsniedz 150 EUR, kā arī iesniedz izziņu, ka minētais parāds dzēsts uz 03.06.2024. Vienlaikus Komisija konstatē, ka tas nav iesniedzis nekādu informāciju par pašu Pretendentu.

· Ņemot vērā iepriekš tekstā konstatēto, Komisija, secina, ka SIA  “AZ Inter” un tā piesaistītajam apakšuzņēmējam/personai uz kuras iespējām pretendents balstās - SIA “Klimat Komfort, piedāvājuma iesniegšanas termiņa pēdējā dienā bija neizpildītas nodokļu saistības, tādēļ pamatojoties uz Publisko iepirkumu likuma 42.panta piekto daļu un Iepirkuma nolikuma 6.1.5.punktu, pretendenta – SIA “AZ Inter”, reģ. Nr. 48503002807, piedāvājums tiek noraidīts, un Pretendents tiek izslēgts no turpmākas dalības Iepirkumā.
2.2. Pārbaudot pārējo pretendentu atbilstības attiecīgajiem nolikuma un Publisko iepirkumu likuma 42.panta otrās daļas noteiktajiem obligātajiem izslēgšanas gadījumiem, pārkāpumi (izslēgšanas gadījumi) nav konstatēti.

3. Pārbaudot pārējo vērtējamo pretendentu kvalifikāciju, Komisija:

3.1. Veica pārbaudes publiski pieejamos resursos -  lursoft.lv., ur.gov.lv, bis.gov.lv., eis.gov.lv un iub.gov.lv, kā aŗī telefoniski sazinājās ar atsevišķu objektu īpašniekiem (pasūtītājiem);

3.2. Ņemot vērā neskaidrības, 19.06.2024. pieprasīja SIA "Rietumu būvvadība” sniegt skaidrojumu par tā piedāvājumu.

·  Atbilde saņemta 25.06.2024., kurā pretendents sniedz atbildes uz Komisijas jautājumiem, pievienojot paskaidrojošu informāciju;

· Izvērtējot sniegtās atbildes ar veiktajām pārbaudēm, kopsakarā ar piedāvājuma informāciju, Komisija konstatē pretendenta kvalifikācijas atbilstību.

3.3. Ievērojot iepriekš konstatēto, kopsakarā ar komisijas veiktajām pārbaudēm, Komisija secina, ka SIA BILDBERG, SIA MARELS BŪVE, SIA REATON, LTD un SIA Rietumu būvvadība, atbilst Iepirkumā izvirzītajām kvalifikācijas prasībām un to iesniegtie piedāvājumi ir virzāmi saimnieciski izdevīgākā piedāvājuma noteikšanai, atbilstoši iepirkuma nolikuma kārtībai.

4. Veicot saimnieciski izdevīgākā piedāvājuma novērtēšanu atbilstoši Iepirkuma nolikuma 5.2.-5.5.punktu noteikumiem, Komisija:

4.1. ņemot vērā SIA BILDBERG un SIA REATON, LTD, piedāvātās cenas atšķirības no pārējo pretendentu cenām, konstatē, ka to iegūstamais maksimālais kopējais punktu skaits nevar sasniegt SIA MARELS BŪVE un SIA Rietumu būvvadība, minimāli iegūstamo punktus skaitu (t.i., bez 2., 3. kritērija punktiem), attiecīgi, administratīvo resursu un pretendentu laika un resursu taupības nolūkos Komisija netika pieprasījusi SIA BILDBERG un SIA REATON, LTD, izvērstu skaidrojumu par tā piedāvājumu 2. un 3. kritērija izpildi, bet piešķīra punktus, no piedāvājumā norādītās informācijas, neveicot tā detalizētu analīzi. Bez tam piedāvātās cenas pārsniegtu pasūtītāja šī brīža finansu iespējas.

4.2. lai nodrošinātu SIA MARELS BŪVE un SIA Rietumu būvvadība piedāvājumu savstarpēju salīdzināmību, Komisija ar 19.06.2024. vēstulēm Nr.1.38/24/111; Nr. 1.38/24/112 un 09.07.2024. vēstulēm Nr. 1.38/24/139 un 1.38/24/140, pieprasīja pretendentiem skaidrojumus saistībā ar piedāvājumā norādīto 2. un 3., kritērija izpildi un izpratni.
4.3. No saņemtajām pretendentu atbildēm, Komisija konstatē, ka pretendenti līdzīgi uztvēruši un skaidros izvirzītās prasības tvēruma izpratni, kā arī secināms, ka tās izpildījuši atbilstoši savām iespējām, attiecīgi piedāvājumi ir salīdzināmi.
4.4. Atbilstoši Iepirkuma nolikuma 5.2.-5.5.punktu noteikumiem, Komisijas locekļi individuāli ir veikuši pretendentu saimnieciski izdevīgākā piedāvājuma novērtēšanu, kuri apkopoti šajā  tabulā:

	Vērtēšanas kritēriji
	Iepirkuma nolikuma p-ts.
	Maksimālais iespējamais punktu skaits
	Bildberg
	Marels būve
	Reaton LTD
	Rietumu būvvadība

	1. Piedāvājuma cena, EUR bez PVN
	3.12
	76
	4 675 989.6
	2 754 472.5
	3 887 87.87
	2 658 028.55

	Kritērijā iegūtie punkti 
	43.2
	73.33
	51.96
	76

	2. Būvniecības ieceru izstrādes atbildīgo projektētāja pieredze
	5.3.2.1.
	2
	2
	2
	-
	2

	
	5.3.2.2.
	2
	2
	nepretendē
	-
	nepretendē

	
	5.3.2.3
	2
	2
	nepretendē
	-
	2

	Kritērijā iegūtie punkti
	6
	2
	0
	4

	3. Būvdarbu vadītāju pieredze
	5.3.3.1
	2
	2
	2
	2
	2

	
	5.3.3.2.
	2
	2
	nepretendē
	-
	nepretendē

	
	5.3.3.3.
	2
	2
	2
	-
	2

	
	5.3.3.4.
	2
	2
	2
	2
	2

	Kritērijā iegūtie punkti
	8
	6
	4
	6

	4. Piedāvātais būvdarbu garantijas termiņš
	5.3.4.
	10
	60
	84
	120
	60

	Kritērijā iegūtie punkti
	5
	7
	10
	5

	MAX iesp/
KOPĀ fakt:
	100
	MAX 62.2
	88.33
	MAX 75.96 / 65,96
	91


4.5. Novērtējot saimnieciski izdevīgākā piedāvājuma novērtēšanā iegūto punktu skaitu, SIA “Rietumu būvvadība” piedāvājums ir atzīstams par saimnieciski visizdevīgāko piedāvājumu, saņemot 91.0 (deviņdesmit vienu) punktu. 

5. Izvērtējot pretendenta SIA “Rietumu būvvadība” piedāvāto cenu, Komisija ņem vērā pastāvošo judikatūru, piemēram:
5.1. LR Augstākās tiesas Senāta Administratīvo lietu departaments 30.04.2021. lietā Nr. SKA-252/2021 secinājis, ka Izteikta pretendentu piedāvāto cenu atšķirība ir apstāklis, kas pasūtītājam var radīt bažas par lētākā piedāvājuma nopietnību, taču tas automātiski nenozīmē, ka pasūtītājam konkrētajā gadījumā ir obligāti jāuzsāk Publisko iepirkumu likuma 53.pantā paredzētā cenas pārbaudes procedūra.

5.2. Eiropas Savienības Tiesas ģenerāladvokāts Damaso Ruisa Harabo 2007.gada 27.novembra lietā C 147/06 un C 148/06 sniegtajos secinājumos norādījis, ka nesamērīgi lēta piedāvājuma jēdzienam ir nenoteikta juridiska jēdziena iezīmes, kas a apriori būdams neskaidrs, tomēr ir nosakāms katrā konkrētā gadījumā, ievērojot konkrētā gadījuma un līguma priekšmeta īpatnības.

5.3. Augstākās tiesas Administratīvo lietu departamenta (..) 2014.gada 23.aprīļa spriedumā lietā SKA 78/2014 atzīts, ka no Publisko iepirkumu likuma 48.panta pirmās daļas izriet, ka vispirms ir jākonstatē, ka piedāvājums ir nepamatoti lēts, tikai pēc tam pasūtītājam ir pienākums prasīt skaidrojumu par piedāvājuma būtiskajiem nosacījumiem; tātad pienākums pārbaudīt piedāvājuma nopietnību rodas, ja pastāv iepriekšējas šaubas par tā uzticamību, un šī panta galvenais mērķis ir ļaut pretendentam izmantot šo procedūru, dodot iespēju pamatot sava piedāvājuma līmeni, kas šķiet nepamatoti lēts (..).

5.4. Ievērojot Pretendenta un pārējo piedāvājumu cenas un izcenojumus, kopsakarā ar šajā punktā norādīto un Pasūtītāj prognozēto līgumcenu, komisija nekonstatē, ka SIA “Rietumu būvvadība” piedāvājuma cena būtu tāda, kura jau pirmsšķietami šķistu nepamatoti lēta vai nebūtu adekvāta veicamo darbu apjomam, attiecīgi Komisija nesaskata priekšnosacījumus papildus informācijas pieprasīšanai, jo tādējādi šādas darbības var tikt traktētas kā formālas jeb tādas, kas nav objektīvi nepieciešamas.

6. Pārbaudot SIA “Rietumu būvvadība”, reģ. Nr. 41203068543, atbilstību uz lēmuma pieņemšanas dienu:

6.1. Starptautisko un Latvijas Republikas nacionālo sankciju likuma 11.1 panta pirmajā daļā minētajiem apstākļiem, Komisija veica darbības atbilstoši Iepirkumu uzraudzības biroja vadlīnijām
 un pārbaudīja minēto komersantu un attiecīgās amatpersonas publiski pieejamās datu bāzēs:

· ANO, ES, Latvijas nacionālo un ASV sankciju datubāzē - Sankciju saraksti | Finanšu izlūkošanas dienests (fid.gov.lv);
· Eiropas Komisijas sankciju kartē - https://www.sanctionsmap.eu/#/main;
· ASV noteikto sankciju datubāzē - https://www.treasury.gov/resource-center/sanctions/SDN-List/Pages/consolidated.aspx.
6.2. Pārbaudot, vai uz pretendentu nav attiecināmi Iepirkuma nolikumā noteiktie Publisko iepirkumu likuma 42.panta otrās daļas noteiktie izslēgšanas gadījumi, Komisija ieguva informāciju no Ministru kabineta noteiktās publiskās datu bāzes www.eis.gov.lv un https://info.iub.gov.lv/lv/contracts.
6.3. Izslēgšanas gadījumi netika konstatēti, tostarp, Komisija konstatē, ka minētajam pretendentam un attiecīgajām tā amatpersonām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi
Ņemot vērā visu iepriekš tekstā konstatēto, piedāvājumu, pamatojoties uz Konkursa nolikuma 5., 6.nodaļu un Publisko iepirkumu likuma 25.panta piekto daļu, 26.panta pirmo daļu, 28.02.2017. Ministru kabineta noteikumiem Nr.107 “Iepirkuma procedūru un metu konkursu norises kārtība” 18.punktu, Publisko iepirkumu komisija nolemj:

Apstiprināt pretendentu – SIA “Rietumu būvvadība”, reģ.Nr.41203068543, par atklāta konkursa “Apvienotā projektēšana, būvdarbi un autoruzraudzība objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā”” ID Nr. KNP 2024/11-K/AF, uzvarētāju ar piedāvāto līgumcenu 2 658 028.55  EUR (divi miljoni seši simti piecdesmit astoņi tūkstoši divdesmit astoņi euro, 55 centi), bez PVN.

Pievienotie dokumenti: Iepirkuma lietas dokumentācija.

Iepirkuma komisijas locekļi un komisijas sekretāre parakstot sēdes protokolu, vienlaicīgi apliecina, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā, vai ka viņi ir saistīti ar tiem “Publisko iepirkumu likuma” 25. panta pirmās daļas izpratnē un ka viņi neizpaudīs iepirkuma ietvaros iegūto informāciju, kas saskaņā ar normatīvajiem aktiem ir neizpaužama.

Šo lēmumu var apstrīdēt Publisko iepirkumu likuma 68. panta otrās daļas 1.punktā noteiktajā kārtībā, sūdzību iesniedzot Iepirkumu uzraudzības birojam.

� � HYPERLINK "https://likumi.lv/ta/id/280278-starptautisko-un-latvijas-republikas-nacionalo-sankciju-likums" �https://likumi.lv/ta/id/280278-starptautisko-un-latvijas-republikas-nacionalo-sankciju-likums�

